Vyhodnotenie pripomienkového konania
Návrh nariadenia vlády Slovenskej republiky o technických požiadavkách na montáž zariadení na osvetlenie a svetelnú signalizáciu motorových vozidiel a ich prípojných vozidiel

Spôsob pripomienkového konania: skrátený (13. 4 2005 do 26. 4. 2005)
Zoznam oslovených subjektov:  Úrad vlády SR, Podpredseda vlády SR pre ekonomiku, Podpredseda vlády SR pre legislatívu, Podpredseda vlády SR pre hospodárstvo, Podpredseda vlády SR pre európsku integráciu, Inštitút pre aproximáciu práva, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR, Elektrotechnický výskumný a projektový ústav Nová Dubnica, Slovdekra Bratislava.

Počet oslovených subjektov:	33 	

Subjekty, ktoré nemali pripomienky: Úrad vlády SR, Podpredseda vlády SR pre európsku integráciu, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Úrad geodézie, kartografie a katastra SR, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Generálna prokuratúra SR, Slovdekra Bratislava.

Počet vznesených zásadných pripomienok	3	
počet akceptovaných pripomienok	1 	
počet čiastočne akceptovaných pripomienok		
počet neakceptovaných pripomienok	2	
počet neaktuálnych pripomienok		

Rozporové konanie: dňa 26.5. 2005 s Úradom vlády SR – sekcia Inštitút pre aproximáciu práva
- počet odstránených pripomienok :	2	
- počet neodstránených pripomienok	-	

Poznámka: návrh aproximačného nariadenia bol prepracovaný na náklade zásadných pripomienok dohodnutých na rozporovom konaní so SIAP-om a sú v ňom zohľadnené všeobecné pripomienky uplatnené Legislatívnou radou vlády na rokovaní dňa 28.6.2005 k obdobným aproximačným nariadeniam vlády.

Rezort	Pripomienka	Typ	Vyh.	Spôsob vyhodnotenia	
Inštitút pre aproximáciu práva
3601/2005/SIAP	V § 3 ods. 4 nariadenia navrhujeme zmeniť časť vety „Štátny dopravný úrad nesmie odmietnuť udelenie typového schválenia ES vozidla pre typ vozidla vzhľadom na montáž ...“ na „Štátny dopravný úrad nesmie odmietnuť udelenie typového schválenia ES vozidla pre typ vozidla z dôvodov montáže zariadení na osvetlenie a svetelnú signalizáciu ...“ z dôvodu formulačnej presnosti, vzhľadom na znenie smernice č. 76/756/EHS čl. 2.	Z 	A	Upravené.	
	Žiadame do návrhu nariadenia prebrať z článku 2 smernice povinnosť vydať dokument uvedený v poslednej zarážke článku 10 ods. 1 smernice 70/156/EHS, vzor informačného dokumentu sa nachádza v prílohe číslo I tejto smernice.	Z 	N	Z vecného hľadiska je znenie prevzaté v § 3 ods. 4, 5 a 12 rovnakým spôsobom ako v ostatných aproximačných nariadeniach. V tomto prípade ide o osvedčenie o typovom schválení ES vozidla a nie o vzor informačného dokumentu.	
	Žiadame do textu nariadenia § 3 ods. 12 doplniť odkaz a k nemu prislúchajúcu poznámku pod čiarou, v ktorej by bol uvedený § 8 zákona č. 725/2004 Z. z. o podmienkach prevádzka vozidiel v premávke na pozemných komunikáciách a o zmene a doplnení niektorých zákonov.	Z 	N	Podľa smernice 76/756/EHS sú technické požiadavky na montáž zariadení na osvetlenie a svetelnú signalizáciu posudzované výlučne pri typovom schvaľovaní vozidla podľa § 5 až 7; § 8 sa v tomto prípade neuplatňuje.	
Ministerstvo hospodárstva SR
324-pk/2005-010	V paragrafovom znení sú odkazy na prílohy preberanej smernice Rady č. 76/756/EHS. Tieto by podľa nás mali byť súčasťou predkladaného nariadenia vlády ako jeho prílohy.	O	N	Podľa § 3 ods. 3 zákona č. 19/2002 Z. z. je 
možné formou aproximačného odkazu prebrať 
zo smernice ES prílohy upravujúce technické
údaje. Spôsob zavedenia aproximačného 
odkazu  podľa § 3 ods. 3 zákona č. 19/2002 Z. 
z., ktorým sa ustanovujú podmienky vydávania 
aproximačných nariadení vlády Slovenskej  
priamo v texte (odkázať na prílohu smernice 
s uvedením plného znenia označenia smernice)
bol dohodnutý s Úradom vlády SR – 
Inštitútom pre aproximáciu práva. 	
	V návrhu nariadenia vlády sú vylúčené poľnohospodárske traktory, lesné traktory a všetky pracovné stroje. Nie je uvedené prečo a z akého dôvodu, keďže sa tiež premiestňujú po pozemných komunikáciách a ich rýchlosť prevyšuje 25 km.h-1.	O	N	Osvetlenie pre túto skupinu vozidiel upravuje smernica 78/933/EHS.	
Ministerstvo financií SR
MF/12574/2005-81	Návrh je potrebné doplniť v zmysle čl. 11 ods. 1 legislatívnych pravidiel vlády SR.	O	N	Podľa čl. 9 ods. 2 Smernice na prípravu a 
predkladanie materiálov na rokovanie vlády SR 
(uznes. vlády č. 1061 z 10.11.2004), ak materiál 
nemá finančný, ekonomický, environmentálny 
vplyv ani vplyv na zamestnanosť 
a podnikateľské prostredie, táto doložka sa 
nevyhotovuje a táto skutočnosť sa uvedie 
v predkladacej správe.	
	2. Znenia § 3 a 5 odporúčam prehodnotiť v kontexte s čl. 2 ods. 2 Ústavy SR, pretože upravujú konanie štátneho orgánu.	O	ČA	K § 3: kompetencia štátneho dopravného úradu 
v oblasti typového schvaľovania vychádza zo 
zákona č. 725/2004 Z.z., a to z § 99 písm. o) 
bod 2., § 5 ods. 5, 11 a 20, § 6 ods. 5, 7 a 10, 
§ 7 ods. 6, 9 a 13; nariadením sa upravujú 
podrobnosti o typovom schvaľovaní.
Pôvodný § 5 bol vypustený.	
Ministerstvo pôdohospodárstva SR
543/2005-OPK	Odporúčame však legislatívnotechnicky upraviť návrh tak, že text v jednotlivých ustanoveniach, v ktorých sa cituje smernica Rady 76/756/EHS a jej jednotlivé články alebo prílohy sa vypustí a nahradí slovami „osobitný predpis“ v príslušnom gramatickom tvare. Na samotnú smernicu, jej článok alebo prílohu sa odkáže odkazom a poznámkou pod čiarou.	O	N	Spôsob zavedenia aproximačného odkazu  
podľa § 3 ods. 3 zákona č. 19/2002 Z. z., 
ktorým sa ustanovujú podmienky vydávania 
aproximačných nariadení vlády Slovenskej  
priamo v texte (odkázať na prílohu smernice 
s uvedením plného znenia označenia smernice)
bol dohodnutý s Úradom vlády SR – 
Inštitútom pre aproximáciu práva.	
	Odporúčame tiež gramaticky upresniť znenie § 4 ods. 1 a 2.	O	N	Neakceptované z dôvodu formulačnej presnosti; vychádza sa z článku 2 smernice 76/756/EHS.	
Ministerstvo vnútra SR
ULP-404-5/1-2005	Všeobecne: Smernica Rady 76/756/EHS obsahuje údaje o farbe, umiestnení a počte jednotlivých svetiel na vozidle a dotýka sa i držiteľov, prevádzkovateľov a vodičov vozidiel. Na základe uvedeného navrhujeme, aby technické požiadavky, súvisiace s povinnosťami tohto okruhu subjektov, uvedených v § 4 až 6 zákona NR SR č. 315/1996 Z. z. o premávke na pozemných komunikáciách boli obsiahnuté priamo v nariadení vlády, namiesto použitia odkazov na smernicu. Plné premietnutie do ustanovení vnútroštátneho právneho aktu odporúčame aj z dôvodu právnej istoty a prehľadnosti pre občanov, pretože sa odkazuje na ustanovenia smernice, ktoré už boli viackrát menené a odkazy na smernicu sú pre odbornú ako aj laickú verejnosť veľmi komplikované. Zároveň odporúčame v prílohe citovať slovenské znenie uverejnené v Úradnom vestníku.	O	N	Podľa § 3 ods. 3 zákona č. 19/2002 Z. z. je 
možné formou aproximačného odkazu prebrať 
zo smernice ES prílohy upravujúce technické 
údaje. Spôsob zavedenia aproximačného 
odkazu  podľa § 3 ods. 3 zákona č. 
19/2002 Z. z., ktorým sa ustanovujú 
podmienky vydávania aproximačných 
nariadení vlády Slovenskej   priamo v texte 
(odkázať na prílohu smernice 
s uvedením plného znenia označenia smernice) 
bol ohodnutý s Úradom vlády SR – 
Inštitútom pre aproximáciu práva. 
Smernica 76/756/EHS rieši technické 
požiadavky na montáž zariadení na osvetlenie 
a svetelnú signalizáciu z hľadiska konštrukcie 
vozidla a na účely typového schvaľovania 
vozidla; nie je určená pre laickú verejnosť ale 
pre výrobcov vozidla alebo 
ich zástupcov.  	
	K úvodnej vete a § 1: odporúčame z hľadiska právnej istoty a čistoty právneho poriadku aspoň v dôvodovej správe určiť vzťah predmetu úpravy návrhu nariadenia vlády k splnomocňovacím ustanoveniam zákona č. 725/2004 Z. z. o podmienkach prevádzky vozidiel na pozemných komunikáciách a o zmene a doplnení niektorých zákonov. Návrh nariadenia podľa názvu, ako aj podľa § 1 ods. 1 ustanovuje len technické požiadavky na montáž zariadení na osvetlenie a svetelnú signalizáciu motorových vozidiel a ich prípojných vozidiel. Návrh nariadenia sa odvoláva na splnomocňujúce ustanovenie § 5 ods. 26, § 6 ods. 16 a § 7 ods. 19 zákona č. 725/2004 Z. z., ktoré sú však širšieho rozsahu. Sme toho názoru, že uvedené odkazy na zákon č. 725/2004 Z. z. nie sú priamymi splnomocňujúcimi ustanoveniami na vydanie všeobecne záväzného právneho predpisu, ktorý by upravoval požiadavky na montáž zariadení na osvetlenie a svetelnú signalizáciu motorových vozidiel a ich prípojných vozidiel.	O	A	Upravené.	
	K § 3 ods. 2 a 5: odkazy na smernicu Rady sú len informatívnej povahy a nezáväznej povahy. Je potrebné ich prepracovať.	O	A	Upravené na formu aproximačného odkazu.	
	K § 7: upozorňujeme, že podľa zákona NR SR č. 1/1993 Z. z. o Zbierke zákonov Slovenskej republiky je stanovená na nadobudnutie účinnosti všeobecne záväzných právnych predpisov, ak právny predpis neustanovuje inak, 15 dňová lehota a len vo výnimočných prípadoch, ktoré by mali byť odôvodnené, môže nadobudnúť právny predpis účinnosť dňom vyhlásenia. Vykonávací právny predpis by mal nadobudnúť účinnosť najneskôr dňom nadobudnutia účinnosti splnomocňujúceho zákonného ustanovenia. Je potrebné predchádzať takýmto situáciám.	O	Neaktuálne	Navrhovaná účinnosť je 1. marca 2006.	
Úrad pre normalizáciu, metrológiu a skúšobníctvo
110/003230/01551	Navrhujeme právny akt ES a EÚ priamo neuvádzať v texte právneho predpisu („smernica 76/756/EHS“) ale používať všeobecný odkaz na iný právny predpis, napr. „osobitný predpis“ s odkazom na jeho konkrétne znenie pod čiarou.	O	N	Spôsob zavedenia aproximačného odkazu  
podľa § 3 ods. 3 zákona č. 19/2002 Z. z., 
ktorým sa ustanovujú podmienky vydávania 
aproximačných nariadení vlády Slovenskej   
priamo v texte (odkázať na prílohu smernice 
s uvedením plného znenia označenia smernice)
bol dohodnutý s Úradom vlády SR – 
Inštitútom pre aproximáciu práva. Podľa 
bodu 22. Legislatívno-technických pokynov 
(príloha č. 2 k Legislatívnym pravidlám vlády 
SR) poznámka pod čiarou k príslušnému 
odkazu nie je súčasťou právneho predpisu 
a má len informatívnu hodnotu. Podľa § 3 ods. 
3 zákona č. 19/2002 Z. z. je možné formou 
aproximačného odkazu prebrať zo smernice 
ES prílohy upravujúce technické údaje.	
					
Generálna prokuratúra SR
Leg/2 284/05-7	V § 6 odporúčame za slovo preberá doplniť slová „do právneho poriadku Slovenskej republiky“, slovo „právny“ odporúčame nahradiť slovami „právne záväzný“ a za slová „Európskych spoločenstiev“ odporúčame vložiť slová „a Európskej únie“.	O	A	Znenie je v súlade s Legislatívnymi pravidlami vlády.
	
Vysvetlivky k skratkám v tabuľke:
Z – zásadná, O – obyčajná, A – akceptovaná, ČA - čiastočne akceptovaná , N – neakceptovaná